Source: http://kirkkonummi.cloudnc.fi/fi-FI/Toimielimet/Kunnanvaltuusto/Kokous_2852018/Siirtokelpoisten_koulurakennusten_maumla(10713)
Timestamp: 2019-08-19 02:39:54+00:00
Document Index: 21683257

Matched Legal Cases: ['§ 37', '§15', '§ 6', 'kko ', 'kko ', '§ 38', 'kko ', 'kko ', 'kko ', 'kko ']

Siirtokelpoisten koulurakennusten määrärahojen hyväksyminen | Kirkkonummi
Siirtokelpoisten koulurakennusten määrärahojen hyväksyminen
KIRDno-2018-767
Kunnanhallitus, 21.5.2018
Palvelutuotannon jaosto 3.5.2018 § 37 "Hankintapäätös, Nissnikun koulun siirtokelpoinen koulu":
KIRDno-2018-535
Valmistelija: Jarno Köykkä, toimitilapäällikkö, jarno.koykka@kirkkonummi.fi
Kirkkonummen kunnan palvelutuotannon jaosto päätti kokouksessaan 8.2.2018 §15 käynnistää Gesterbyn, Nissnikun ja Kirkkoharjun koulujen väistötilojen hankinnan. Väistötilat päätettiin toteuttaa siirtokelpoisilla rakennuksilla, jotka tullaan sijoittamaan koulujen tontille. Hankinta toteutetaan siten että kunta toimii tiloissa vuokralaisena.
Kunnan toimitilapalvelut on pyytänyt tarjoukset erillisllä tarjouspyynnöillä eri kouluille. Nissnikun koululle on pyydetty 240 oppilaan siirtokelpoisesta koulurakennuksesta.
Hankinnassa noudatetaan lakia julkisista hankinnoista ja käyttöoikeussopimuksista (1397/2016). Hankinnan ennakoitu arvo ylitti EU-kynnysarvon. Hankintamenettelynä on käytetty avointa menettelyä. Hankintailmoitus ja sen liittenä oleva tarjouspyyntö on jätetty julkaistavaksi HILMA-palvelussa ja EU:n laajuisessa TED-tietokannassa 13.3.2018.
Tarjoukset tuli jättää 26.4.2018 klo 12:00 mennessä.
Tarjouksen valintaperusteena on tarjouspyynnön mukaan kokonaistaloudelllinen edullisuus, halvin hinta.
Täydennetään ennen kokousta (Laki viranomaisten toiminnan julkisuudesta § 6).
Määräaikaan mennessä 26.4.2018 klo 12:00 saatiin tarjoukset kolmelta palvelun tuottajalta:
Parmaco Oy (vertailuhinta 345 613 €)
Elementit-E Oy (vertailuhinta 374 500 €)
M-Partners Oy (vertailuhinta 372 649 €)
Tarjousten vertailutaulukko on tämän päätöksen liitteenä
Kunnanhallituksen myöntämän hankintavaltuuden mukaan EU-kynnysarvon ylittävissä palveluhankinnoissa hankintapäätöksen tekee palvelutuotannon jaosto sen hyväksymän käyttösuunnitelman ja talousarvion määrärahojen puitteissa.
- tarjousten vertailutaulukko (tuodaan kokoukseen)
Esittelijä: Anna-Kaisa Kauppinen, yhdyskuntatekniikan johtaja, anna-kaisa.kauppinen@kirkkonummi.fi
Kuntatekniikan toimialajohtajan kokouksessa antama päätösehdotus:
valita halvimman vertailuhinnan tarjonneen Parmaco Oy:n ehdolla
, että hankinta ei ole kuntaa sitova ennen kuin päätös on lainvoimainen ja kunnanvaltuusto on hyväksynyt hankinnasta aiheutuvat vuokrakustannukset. Sopimus voidaan allekirjoittaa kunnanvaltuuston päätöksen jälkeen
Palvelutuotannon jaosto 3.5.2018 § 38 "Hankintapäätös, Kirkkoharjun koulun siirtokelpoinen koulu":
KIRDno-2018-534
Kunnan toimitilapalvelut on pyytänyt tarjoukset erillisllä tarjouspyynnöillä eri kouluille. Kirkkoharjun koululle on pyydetty tarjous 240 oppilaan siirtokelpoisesta koulurakennuksesta sekä kahden samanlaisen rakennuksen optiot.
Määräaikaan mennessä 26.4.2018 12:00 saatiin tarjoukset kolmelta palvelun tuottajalta. M-Partners Oy:n tarjous hylättiin hankintayksikön pyytämän lisäselvityksen jälkeen, koska tarjoushintaa ei oltu ilmoitettu tarjouspyynnössä vaaditulla tavalla. Tarjouspyynnön mukaiset tarjoukset saatiin seuraavilta toimittajilta:
Parmaco Oy (vertailuhinta 1 070 388 €)
Elementit-E Oy (vertailuhinta 1 128 000 €)
Tarjousten vertailutaulukko on tämän päätöksen liitteenä.
, että hankinta ei ole kuntaa sitova ennen kuin päätös on lainvoimainen ja kunnanvaltuusto on hyväksynyt hankinnasta aiheutuvat vuokrakustannukset. Sopimus voidaan allekirjoittaa kunnanvaltuuston päätöksen jälkeen.
todeta että kahden tarjouspyynnön mukaisen optiorakennuksen käytöstä päätetään erikseen
Kuntatekniikan lautakunta 17.5.2018:
Palvelutuotannan jaosto on päättänyt hankkia Gesterbyn, Nissnikun ja Kirkkoharjun kouluille väistötiloja. Väistötilojen vuokrakustannukset ovat liittenä. Kirkkoharjun koulun osalta on mahdollista käyttää kahden lisärakennuksen hankintaan optiota, jonka käytöstä palvelutuotannon jaosto päättää erikseen. Väistötilojen vuokrakustannukseen on varauduttava vuosien 2019-2023 talousarvioissa. Lisäksi vuonna 2019 on varauduttava väistötilojen kalustamiseen tarvittavaan investointimäärärahaan.
- siirtokelpoisten rakennusten kokonaiskustannukset
esittää kunnanhallitukselle ja edelleen kunnanvaltuustolle, että se hyväksyy väistötilojen vuokrakustannukset liitteen mukaisesti.
Kunnanhallitus 21.5.2018:
esittää kunnanvaltuustolle, että valtuusto hyväksyy väistötilojen vuokrakustannukset liitteen mukaisesti.
Kunnanhallitus esittää kunnanvaltuustolle,​ että valtuusto hyväksyy väistötilojen vuokrakustannukset liitteen mukaisesti.
Käsittely 28.5.2018:
Keskustelun aikana valtuutettu Kim Åström teki seuraavan muutosehdotuksen:
Valtuusto hyväksyy liitteen mukaiset vuosittaiset kokonaiskustannukset optioineen lisämäärärahana väistötilojen vuokrakustannuksiin ja muihin sisäilmaa parantaviin toimiin.
Puheenjohtaja julisti keskustelun päättyneeksi ja totesi että valtuutettu Kim Åström oli tehnyt muutosehdotuksen jota oli kannatettu. Muutosehdotusta ei hyväksytty yksimielisesti, joten puheenjohtaja totesi että muutosehdotuksesta on äänestettävä.
Puheenjohtaja ehdotti, että asiasta äänestetään siten, että ne, jotka kannattavat kunnanhallituksen pohjaehdotusta, äänestävät JAA ja ne, jotka kannattavat Kim Åströmin muutosehdotusta äänestävät EI. Jos EI voittaa, kunnanvaltuusto päättää Kim Åströmin muutosehdotuksen mukaisesti.
Sähköisesti toimitetussa äänestyksessä annettiin 26 JAA -ääntä, 22 EI -ääntä, yksi poissa. Sähköinen äänestysjärjestelmään ei tallentunut Erkki Majasen EI -ääni eikä Hans Hedbergin JAA -ääni, joten ne lisätään äänestykseen manuaalisesti. Äänestystulos on siten: 27 JAA -ääntä (Anders Adlercreutz, Anna Aintila, Linda Basilier, Miika Engström, Johanna Fleming, Marjut Frantsi-Lankia, Hans Hedberg, Antti Kilappa, Ulf Kjerin, Pirkko Lehtinen, Bodil Lindholm, Patrik Lundell, Markus Myllyniemi, Kim Männikkö, Pekka Oksanen, Maarit Orko, Noora Piili, Antti Salonen, Tero Suominen, Jukka Tammi, Elina Utriainen, Emmi Wehka-aho, Eja Björkqvist, Anna-Mari Toikka, Fredrik Pelin, Miisa Jeremejew ja Pekka Jäppinen), 23 EI -ääntä (Piia Aallonharja, Tony Björk, Anneli Granström, Timo Haapaniemi, Hanna Haikonen, Minna Hakapää, Katarina Helander, Saara Huhmarniemi, Reetta Hyvärinen, Carl-Johan Kajanti, Mikko Kara, Matti Kaurila, Kati Kettunen, Erkki Majanen, Riikka Purra, Pekka Rehn, Outi Saloranta-Eriksson, Ulla Seppälä, Pekka M. Sinisalo, Ann-Mari Syväniemi, Veikko Vanhamäki, Kim Åström ja Susan Honka), yksi poissa (Irja Bergholm).
Kunnanhallituksen pohjaehdotus sai enemmän ääniä.
Toimitilapäällikkö Jarno Köykkä oli kokouksessa läsnä vastaamassa valtuutettujen kysymyksiin.
Liite ktltk 17.5.2018, Siirtokelpoisten rakennusten kokonaisukustannukset.pdf.pdf (pdf, 335 kt)
Flyttbara skolbyggnader, fge 28.5.2018.pdf.pdf (pdf, 350 kt)